Predmet nabave: **USLUGA IZRADE VIZUALNOG IDENTITETA SAJMA INTERLIBER ZAGREBAČKOG VELESAJMA**

Ev. broj nabave: 2025-209

**SPECIFIKACIJE PREDMETA NABAVE**

* **IDEJNO RJEŠENJE**

Idejno rješenje usluge izrade vizualnog identiteta u tehničkom dijelu sastoji se od:

- ispisane prezentacije položenog A3 formata

- digitalne prezentacije vizualnog identiteta sadržajem identičnog ispisanom radu, u datoteci PDF, ne većoj od 5MB, opsega do 20 stranica (digitalnu prezentaciju je potrebno prilagoditi čitanju s ekrana ili projekciji u smislu čitkosti sitnih opisa). Prezentacija treba imati označene brojeve stranica.

Prezentacija idejnog rješenja vizualnog identiteta sajma Interliber treba sadržavati:

- tekstualno obrazloženje prijedloga koncepta idejnog rješenja, logotipa i vizualnog identiteta te pravila korištenja

– prikaz sustava boja i tipografskih pisama te prikaz karakterističnih odnosa osnovnih elemenata znaka i logotipa te vizualnog identiteta

- prikaz primjera primjene vizualnog identiteta

Prošireni logotip treba sadržavati naziv sajma Interliber i datum održavanja: 11. – 16. 11. 2025. , 47. međunarodni sajam knjiga

Na vizualnom rješenju potrebno je ostaviti mjesta za mogućnost dodavanja partnera i pokrovitelja sajma, a da se time ne naruši njegov izgled.

* IZVEDBENO RJEŠENJE

Odabrani ponuditelj izradit će izvedbeno rješenje te knjigu grafičkih standarda korištenja vizualnog identiteta s jasno definiranim odnosima znak/logotip, njihovim načinima korištenja, dopuštenim umanjenjima (te eventualnim korekcijama za umanjenja), dopuštenim aplikacijama identiteta te ostalim stavkama koje osiguravaju ispravno korištenje postavljenog vizualnog identiteta, sustav boja. U knjigu standarda treba uključiti sve aplikacije identiteta koje su navedene:

- mapa

- kemijska olovka

- majica

- platnena vrećica

- notes s citatima

- naljepnice

Obvezno je definirati sustav kućnih boja, tipografiju (primarna ili sekundarna).

Priručnik grafičkih standarda predaje se u digitalnom formatu. Digitalni format priručnika grafičkih standarda pretpostavlja knjigu u PDF-u te zasebne mape u kojima se nalaze svi elementi vizualnog identiteta koje naručitelj mora moći samostalno koristiti, dok se kod materijala za koje je potrebna razrada (plakat B1 i A4, jumbo plakat 4x3 m u mjerilu 1:10, mesh plakat 8x4 m u mjerilu 1:10, citylight plakat 118,5x175cm, akreditacija 105x145mm, za društvene mreže: 1080x1920px, 990x120px, 300x250px, 150x1500px , oglas za novine 203x125mm + 3 mm napusta (priprema za tisak), reklamni stup 1120x2350 mm, krug 15 cm i sl.) predaje u formatu koji odgovara upotrebi (otvoreni vektorski format: ai, eps, indd).

**Odabrani ponuditelj sklopit će s Naručiteljem ugovor o izvršenju usluge, kojim će osnovati isključivo pravo iskorištavanja autorskog djela u korist Naručitelja bez ograničenja s obzirom na vrijeme, prostor i svrhu.**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao osoba ovlaštena za zastupanje gospodarskog subjekta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZJAVLJUJEM

da će gospodarski subjekt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_izvršiti uslugu koja zadovoljava sve uvjete propisane Specifikacijom predmeta nabave (Prilog III).

|  |  |  |
| --- | --- | --- |
|  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Potpis osobe ovlaštene za zastupanje |